CELEX: 32009D0011
Language: ro
Date: 2008-12-19 00:00:00
Title: 2009/11/CE: Decizia Comisiei din 19 decembrie 2008 privind autorizarea unor metode de clasificare a carcaselor de porc în Spania [notificată cu numărul C(2008) 8477]

10.1.2009   
            
            
               RO
            
            
               Jurnalul Oficial al Uniunii Europene
            
            
               L 6/79
            
         
      DECIZIA COMISIEI
   
   din 19 decembrie 2008
   privind autorizarea unor metode de clasificare a carcaselor de porc în Spania
   [notificată cu numărul C(2008) 8477]
   (Numai textul în limba spaniolă este autentic)
   (2009/11/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 3220/84 al Consiliului din 13 noiembrie 1984 de stabilire a grilei comunitare de clasificare a carcaselor de porc (1), în special articolul 5 alineatul (2),
   întrucât:
   
               (1)
            
            
               În conformitate cu articolul 2 alineatul (3) din Regulamentul (CEE) nr. 3220/84, clasificarea carcaselor de porc se realizează prin estimarea conținutului de carne macră cu ajutorul unor metode de estimare confirmate statistic, bazate pe măsurarea fizică a uneia sau a mai multor părți anatomice ale carcasei de porc. Autorizarea metodelor de clasificare este condiționată de încadrarea într-o toleranță maximă de eroare statistică de estimare. Această toleranță este definită la articolul 3 alineatul (2) din Regulamentul (CEE) nr. 2967/85 al Comisiei din 24 octombrie 1985 privind stabilirea modalităților de aplicare a grilei comunitare de clasificare a carcaselor de porc (2).
            
         
               (2)
            
            
               Decizia 88/479/CEE a Comisiei (3) prevede autorizarea a patru metode (DEST, FOM, HGP și Autofom) de clasificare a carcaselor de porc în Spania.
            
         
               (3)
            
            
               Ca urmare a unor adaptări tehnice, Spania a solicitat Comisiei să autorizeze actualizarea a două metode (FOM și Autofom), utilizarea a două noi metode (UltraFOM 300 și VCS2000) și eliminarea a două metode (HGP și DEST) și a prezentat rezultatele testelor sale de tranșare în partea a doua a protocolului prevăzut la articolul 3 alineatul (3) din Regulamentul (CEE) nr. 2967/85 al Comisiei.
            
         
               (4)
            
            
               Din examinarea acestei cereri reiese că sunt îndeplinite condițiile de autorizare a acestor metode de clasificare.
            
         
               (5)
            
            
               În conformitate cu articolul 2 alineatul (1) paragraful al doilea din Regulamentul (CEE) nr. 3220/84, statele membre pot fi autorizate să prevadă o prezentare a carcaselor de porc diferită de cea menționată la articolul respectiv atunci când practica comercială sau cerințele tehnice o justifică. În Spania, practica comercială poate include, pe lângă îndepărtarea limbii, a părului, a unghiilor, a organelor genitale, a osânzei, a rinichilor și a diafragmei, după cum se prevede la articolul 2 alineatul (1) din Regulamentul (CEE) nr. 3220/84, și îndepărtarea membrelor anterioare din carcasele de porc.
            
         
               (6)
            
            
               Nicio modificare a aparatelor sau a metodelor de clasificare nu poate fi autorizată decât printr-o nouă decizie a Comisiei, adoptată pe baza experienței acumulate. Prezenta autorizare poate fi retrasă din acest motiv.
            
         
               (7)
            
            
               Din motive de claritate, Decizia 88/479/CEE ar trebui abrogată și înlocuită cu o nouă decizie.
            
         
               (8)
            
            
               Măsurile prevăzute de prezenta decizie sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTA DECIZIE:
   Articolul 1
   În conformitate cu Regulamentul (CEE) nr. 3220/84, în Spania se autorizează utilizarea următoarelor metode de clasificare a carcaselor de porc:
   
               (a)
            
            
               aparatul denumit „Fat-O-Meater (FOM)” și metodele de estimare aferente, ale căror caracteristici sunt prezentate în partea 1 din anexă;
            
         
               (b)
            
            
               aparatul denumit „Fully automatic ultrasonic carcasse grading (Autofom)” și metodele de estimare aferente, ale căror caracteristici sunt prezentate în partea 2 din anexă;
            
         
               (c)
            
            
               aparatul denumit „UltraFOM 300” și metodele de estimare aferente, ale căror caracteristici sunt prezentate în partea 3 a anexei;
            
         
               (d)
            
            
               aparatul denumit „Automatic Vision system (VCS2000)” și metodele de estimare aferente, ale căror caracteristici sunt prezentate în partea 4 a anexei.
            
         Articolul 2
   Prin derogare de la articolul 2 din Regulamentul (CEE) nr. 3220/84, carcasele de porc pot fi prezentate și fără membrele anterioare înainte de cântărire și clasificare. În acest caz, cu scopul de a stabili cotările porcului sacrificat pe o bază comparabilă, greutatea înregistrată a carcasei calde este majorată cu 0,840 kilograme.
   Articolul 3
   Nu se autorizează nicio modificare adusă aparatelor sau metodelor de estimare.
   Articolul 4
   Decizia 88/479/CEE se abrogă.
   Articolul 5
   Prezenta decizie se adresează Regatului Spaniei.
   
      Adoptată la Bruxelles, 19 decembrie 2008.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 301, 20.11.1984, p. 1.
   
      (2)  JO L 285, 25.10.1985, p. 39.
   
      (3)  JO L 234, 24.8.1988, p. 20.
   
      ANEXĂ
      METODE DE CLASIFICARE A CARCASELOR DE PORC ÎN SPANIA
      Partea 1
      FAT-O-MEATER (FOM)
      
                  1.
               
               
                  Clasificarea carcaselor de porc se realizează cu ajutorul aparatului denumit „Fat-O-Meater (FOM)”.
               
            
                  2.
               
               
                  Aparatul este dotat cu o sondă cu diametrul de 6 milimetri care conține o fotodiodă Siemens de tip SFH 950 și un fotodetector (de tip SFH 960) și având o distanță de operare cuprinsă între 3 și 103 milimetri. Rezultatele măsurătorilor sunt convertite în conținut estimat de carne macră cu ajutorul unui computer.
               
            
                  3.
               
               
                  Conținutul de carne macră al carcasei se calculează după următoarea formulă:
                  
                      = 66,91 – 0,895 X1 + 0,144 X2,
                  unde:
                  
                              
                                 
                           
                           
                              =
                           
                           
                              conținutul estimat de carne macră al carcasei (în procente),
                           
                        
                              X1
                           
                           
                              =
                           
                           
                              grosimea grăsimii dintre a treia și a patra coastă, măsurată la 60 mm de la linia mediană (în milimetri),
                           
                        
                              X2
                           
                           
                              =
                           
                           
                              grosimea mușchiului măsurată în același timp și în același loc ca X1 (în milimetri).
                           
                        Această formulă este valabilă pentru carcasele cu o greutate cuprinsă între 60 și 120 kilograme.
               
            Partea 2
      FULLY AUTOMATIC ULTRASONIC CARCASSE GRADING (AUTOFOM)
      
                  1.
               
               
                  Clasificarea carcaselor de porc se realizează cu ajutorul aparatului denumit „Fully automatic ultrasonic carcasse grading (Autofom)”.
               
            
                  2.
               
               
                  Aparatul este dotat cu șaisprezece transductoare ultrasonice de 2 MHz (Krautkrämer, SFK 2 NP), cu o distanță de operare între transductoare de 25 mm.
                  Datele ultrasonice cuprind măsurătorile grosimii grăsimii dorsale și a mușchiului.
                  Rezultatele măsurătorilor sunt convertite în conținut estimat de carne macră cu ajutorul unui computer.
               
            
                  3.
               
               
                  Conținutul de carne macră al carcasei se calculează pe baza a 34 de puncte de măsurare după următoarea formulă:
                  
                      = 70,59614 – 0,0904 · V22 – 0,23033 · V23 – 0,15558 · V44 + 0,086638 · V46 – 0,09965 · V48 – 0,10002 · V49 – 0,11624 · V51 – 0,05561 · V52 – 0,04854 · V53 – 0,0432 · V54 – 0,00282 · V55 + 0,051829 · V57 + 0,036795 · V58 – 0,00519 · V59 – 0,0269 · V60 – 0,06432 · V61 – 0,05323 · V62 – 0,05229 · V64 – 0,0523 · V65 + 0,005645 · V72 – 0,06505 · V73 – 0,04587 · V74 + 0,015041 · V77 + 0,030928 · V78 – 0,08024 · V79 – 0,07275 · V80 – 0,07497 · V85 – 0,06818 · V86 – 0,06875 · V87 – 0,04742 · V90 – 0,00698 · V91 + 0,046485 · V92 – 0,10403 · V93 + 0,160475 · V123
                  unde:
                  
                              
                                 
                           
                           
                              =
                           
                           
                              conținutul estimat de carne macră al carcasei.
                           
                        V22, V23, … V123 sunt variabilele măsurate cu ajutorul Autofom.
               
            
                  4.
               
               
                  Descrierea punctelor de măsurare și a metodei statistice figurează în partea a II-a a protocolului prezentat Comisiei de către Spania în conformitate cu articolul 3 alineatul (3) din Regulamentul (CEE) nr. 2967/85.
                  Această formulă este valabilă pentru carcasele cu o greutate cuprinsă între 60 și 120 kilograme.
               
            Partea 3
      ULTRA FOM 300
      
                  1.
               
               
                  Clasificarea carcaselor de porc se realizează cu ajutorul aparatului denumit „UltraFOM 300”.
               
            
                  2.
               
               
                  Aparatul este dotat cu o sondă ultrasonică de 4 MHz (Krautkrämer MB 4 SE). Semnalul ultrasonic este digitalizat, stocat și procesat prin intermediul unui microprocesor (de tip Intel 80 C 32). Rezultatele măsurătorilor sunt convertite în conținut estimat de carne macră cu ajutorul aparatului UltraFOM.
               
            
                  3.
               
               
                  Conținutul de carne macră al carcasei se calculează după următoarea formulă:
                  
                      = 69,22 – 1,023 X1 + 0,116 X2,
                  unde:
                  
                              
                                 
                           
                           
                              =
                           
                           
                              conținutul estimat de carne macră (în procente),
                           
                        
                              X1
                           
                           
                              =
                           
                           
                              grosimea grăsimii dintre a treia și a patra coastă, măsurată la 70 mm de la linia mediană (în milimetri),
                           
                        
                              X2
                           
                           
                              =
                           
                           
                              grosimea mușchiului, măsurată în același timp și în același loc ca X1 (în milimetri).
                           
                        Această formulă este valabilă pentru carcasele cu o greutate cuprinsă între 60 și 120 kilograme.
               
            Partea 4
      AUTOMATIC VISION SYSTEM (VCS2000)
      
                  1.
               
               
                  Clasificarea carcaselor de porc se realizează cu ajutorul aparatului denumit „Automatic Vision system (VCS2000)”.
               
            
                  2.
               
               
                  Aparatul VCS2000 este un sistem de prelucrare a imaginilor pentru determinarea automată a valorilor comerciale a semicarcaselor de porc. Acest sistem se folosește online în cadrul sistemului de producție aferent sacrificării, semicarcasele fiind filmate automat prin intermediul unui sistem de camere de luat vederi. Imaginile sunt apoi prelucrate pe un computer, cu ajutorul unui program informatic special de prelucrare a imaginilor.
               
            
                  3.
               
               
                  Conținutul de carne macră al carcaselor se calculează pe baza a 70 de puncte de măsurare, după următoarea formulă:
                  
                      = 37,49855 + 0,017715 · X2 – 0,00075 · X40 – 0,02522 · X50 – 0,04549 · X52 – 0,0000335 · X59 – 0,000093 · X62 – 0,0000814 · X63 – 0,0000715 · X64 – 0,0000494 · X66 – 0,0000482 · X67 – 0,00047 · X69 + 0,000304 · X70 + 0,00867 · X77 – 0,03007 · X79 – 0,04575 · X81 – 0,01742 · X82 – 0,01768 · X83 – 0,03114 · X84 – 0,02549 · X85 – 0,0265 · X92 – 0,03299 · X95 – 0,02472 · X99 – 0,0399 · X102 + 0,020178 · X103 – 0,04614 · X106 + 0,012659 · X107 + 0,012256 · X110 + 0,015358 · X113 – 0,23294 · X116 + 0,010157 · X117 – 0,07282 · X120 + 0,126624 · X142 + 6,052785 · X2/6 – 13,2893 · X14/10 + 7,287408 · X77/51 – 4,09296 · X79/51 – 11,4326 · X81/51 – 1,28847 · X82/51 – 0,57019 · X83/51 – 5,21869 · X84/51 – 2,92106 · X85/51 + 8,274608 · X88/51 + 9,886478 · X91/51 – 0,00442 · X47/79 – 0,04848 · X50/79 + 0,227913 · X54/79 + 2,845209 · X77/79 + 0,018409 · X86/79 – 0,00838 · X89/79 + 0,007447 · X94/79 + 136,5994 · X27/20 + 182,973 · X29/20 – 6,82665 · X59/20 – 261 768 · X61/20 – 7,85416 · X62/20 – 3,8587 · X63/20 – 16,6166 · X64/20 – 59,2087 · X65/20 – 3,21138 · X66/20 – 6,96096 · X67/20 + 20,91982 · X68/20 – 109,736 · X69/20 + 243,641 · X70/20 + 29,84246 · X73/20 + 15,50442 · X74/20 – 0,30367 · X36/59 – 2,07787 · X40/59 – 0,38605 · X42/59 – 1,90547 · X69/59 + 3,554836 · X70/59,
                  unde
                  
                              
                                 
                           
                           
                              =
                           
                           
                              procentajul estimat de carne macră în carcasă,
                           
                        X2, X40, … X70/59 sunt variabilele măsurate prin intermediul VCS2000.
               
            
                  4.
               
               
                  Descrierea punctelor de măsurare și a metodei statistice figurează în partea a II-a a protocolului prezentat Comisiei de către Spania în conformitate cu articolul 3 alineatul (3) din Regulamentul (CEE) nr. 2967/85.
                  Această formulă este valabilă pentru carcasele cu o greutate cuprinsă între 60 și 120 kilograme.